ລາຍການເຊີດຊູວິສາຫະກິດປ່ຽນໃໝ່ - ມີຫົວຄິດປະດິດສ້າງ
25 ມິຖຸນາ 2014 - 11:47:08
(ພິທີເຊີດຊູວິສາຫະກິດປ່ຽນໃໝ່ - ມີຫົວຄິດປະດິດສ້າງ)
(vovworld) – ຕອນຄໍ່າວັນທີ 24/06, ວິທະຍຸກະຈາຍສຽງຫວຽດນາມ (VOV) ສົມທົບກັບກະຊວງວິທະຍາສາດ ແລະ ເຕັກໂນໂລຊີ ຈັດພິທີເຊີດຊູວິສາຫະກິດປ່ຽນໃໝ່ - ມີຫົວຄິດປະດິດສ້າງ ຄັ້ງທີ 1. ເຂົ້າຮ່ວມລາຍການມີທ່ານນາງຮອງປະທານສະພາແຫ່ງຊາດ ຫງວຽນທິກິມເງິນ, ທ່ານຜູ້ອຳນວຍການໃຫຍ່ VOV ຫງວຽນດັງຕ໋ຽນ, ທ່ານລັດຖະມົນຕີກະຊວງວິທະຍາສາດ ເຕັກໂນໂລຊີ ຫງວຽນກວນ, ພ້ອມກັບຜູ້ຕາງໜ້າບັນດາວິສາຫະກິດທີ່ໄດ້ຮັບການເຊີດຊູໃນຄັ້ງນີ້. ຢູ່ທີ່ນີ້, ທ່ານລັດຖະມົນຕີກະຊວງວິທະຍາສາດ ແລະ ເຕັກໂນໂລຊີ ຫງວຽນກວນ ໄດ້ແລກປ່ຽນກັບບາງວິສາຫະກິດກ່ຽວກັບຄວາມໝາຍຂອງການປ່ຽນໃໝ່, ມີຫົວຄິດປະດິດສ້າງດ້ານວິທະຍາສາດ ເຕັກໂນໂລຊີ ປະກອບສ່ວນຊຸກຍູ້ການພັດທະນາເສດຖະກິດຂອງວິສາຫະກິດເວົ້າສະເພາະ ແລະ ຂອງປະເທດເວົ້າລວມ; ຍຸດທະສາດພັດທະນາວິທະຍາສາດ ແລະ ເຕັກໂນໂລຊີຂອງຫວຽດນາມ ຮອດປີ 2020. ມີວິສາຫະກິດ 75 ແຫ່ງທີ່ບັນລຸໄດ້ຜົນງານດີເດັນໃນການຳໃຊ້ວິທະຍາສາດ ເຕັກໂນໂລຊີ, ປ່ຽນໃຫມ່ຢ່າງມີຫົວຄິດປະດິດສ້າງ ເພື່ອຍົກສູງຄຸນນະພາບຜະລິດຕະພັນ, ເພີ່ມກຳລັງແກ່ງແຍ້ງຂອງວິສາຫະກິດໄດ້ຮັບການເຊີດຊູໃນຄັ້ງນີ້.